449.27 REGOLAMENTI DWAR IR-REĠISTRAZZJONI TA’ MIN JIPPREPARA L-IKEL L-AVVIŻ LEGALI 178 tal-2001, kif emendat bl-Avviżi Legali 137 u 426 tal-2007 u bl-Att XIII tal-2015. L-AVVIŻ LEGALI 178 tal-2001, kif emendat bl-Avviżi Legali 137 u 426 tal-2007 u bl-Att XIII tal-2015. 1. It-titolu ta’ dawn ir-regolamenti hu Regolamenti dwar ir-Reġistrazzjoni ta’ Min Jipprepara l-Ikel. Tifsiriet. Emendat: A.L.137 tal-2007. Kap. 449. 2. F’dawn ir-regolament ikemm-il darba r-rabta tal-kliem ma tkunx teħtieġ xort’oħra- "l-Att " tfisser l-Att dwar is-Sigurtà fl-Ikel; "ċertifikat validu " tfisser kull ċertifikazzjoni fil-prattika tajba ta’ l-iġjene ta’ l-ikel maħruġa minnxikorp approvat mill-Kummissjoni għas-Sigurtà fl-Ikel, u ċertifikazzjoni għandha tiftiehem skondhekk; "dokument ta’ reġistrazzjoni " tfisser forma ta’ identifikazzjoni maħruġa mill-Kummissjoni għas-Sigurtà fl-Ikel lil min jipprepara l-ikel u jkollu liċenza valida u skond il-kategoriji ta’ l-Iskeda; "ikel ta’ riskju għoli" tfisser dak l-ikel li, taħt kondizzjonijiet tajba, jiffavorixxi l-moltiplikazzjoni ta’ batterji patoġeniċi u li hu ma ħsub għall-konsum mingħajr ebda trattament li jista’ jiddistruġġi dawk il-patoġeni; " Kummissjoni għas-Sigurtà fl-Ikel " tfisser il-Kummissjoni kif imfissra fl-artikolu 2 u kif stabbilita bl-artikolu 5 ta’ l-Att; "min jipprepara l-ikel " tfisser kull min ikun involut fil-preparazzjoni, manifattura u trattament skond l-Att f’xi negozju ta’ l-ikel, sew jekk għal profitt sew jekk le, u li jimmaniġġa jew jipprepara ikel maħsub għall-konsum mill-bniedem; u l-maniġġ ta’ l-ikel għandu jiftiehem skond hekk; "negozju ta' l-ikel " tfisser kull negozju li meta jkun qed jiġi ġestit, jitwettqu operazzjonijiet kummerċjali dwar l-ikel jew postijiet mnejn jittieħed l-ikel, inkluża l-importazzjoni u l-esportazzjoni ta’ ikel, u sew jekk dawn isiru għal profitt sew jekk le; " operazzjoni kummerċjali " dwar ħwejjeġ ta’ l-ikel jew materjal ta' kuntatt tfisser xi waħda minn dawn li ġejjin: (a) li tbiegħ, ikollok għall-bejgħ, u toffri, tqiegħed jew tirreklama għall-bejgħ; (b) li tikkunsinna, twassal jew isservi bħala bejgħ; (ċ) li tipprepara għall-bejgħ jew tippreżenta, tagħmel tikketti jew issorr għall-fini ta’ bejgħ; (d) li taħżen jew tittrasporta għall-fini ta’ bejgħ; (e) li timporta jew tesporta, u, għar-rigward ta’ kull post mnejn jittieħed l-ikel, tfisser li tikseb l-ikel minn dak il-post għall-fini ta’ bejgħ jew għall-finijiet li għandhom x’jaqsmu mal-bejgħ. 3. Reġistrazzjoni ta’ min jipprepara l-ikel. Emendat: A.L.137 tal-2007. (1) Ħadd ma jista’ jagħmilha bħala min jipprepara l-ikel mingħajr ma qabel ikun reġistrat bħala tali mal-Kummissjoni għas-Sigurtà fl-Ikel. (2) Ħadd ma jista’ jimpjega lil min jipprepara l-ikel f’xi negozju ta’ l-ikel jekk ma jkunx reġistrat mas-Supritendentu jkollu dokument ta’ reġistrazzjoni korrenti. (3) Kull min jipprepara l-ikel u japplika biex jiġi reġistrat mal-Kummissjoni għas-Sigurtà fl-Ikel għandu jkollu ċertifikat validu kif muri fl-Iskeda li tinsab ma’ dawn ir-regolamenti. 4. (1) Kull min jipprepara l-ikel u jkun reġistrat mal-Kummissjoni għas-Sigurtà fl-Ikel għandu jinħariġlu dokument ta’ reġistrazzjoni. (2) Il-Kummissjoni għas-Sigurtà fl-Ikel għandha żżomm reġistru ta’ kull min jipprepara l-ikel u li jkun inħariġlu dokument ta’ reġistrazzjoni. (3) Dak id-dokument ta’ reġistrazzjoni għandu jkun validu għal perjodu ta’ sentejn jew ta’ ħames snin skond ma jkun jiddependi mit-tip ta’ ċertifikat validu ppreżentat. (4) Il-Kummissjoni għas-Sigurtà fl-Ikel għandha ġġedded id-dokument ta’ reġistrazzjoni meta tintalab tagħmel hekk sakemm ikun ġie wkoll ippreżentat ċertifikat validu meta ssir it-talba. (5) Dak id-dokument ta’ reġistrazzjoni għandu jkun disponibbli għall-ispezzjon minn uffiċjal awtorizzat meta jiġi hekk mitlub. 5. Ħlas ta’ dritt ta’ reġistrazzjoni. Emendat: A.L.137 tal-2007; A.L.426 tal-2007. Sostitwit: XIII.2015.165. Għandu jitħallas lill-Kummissjoni għas-Sigurtà fl-Ikel dritt ta’ żewġ euro u tlieta u sitt inċenteżmu (€ 2.60) meta joħroġ jew iġedded dokument ta’ reġistrazzjoni. Dak id-dritt għandu wkoll jitħallas għall-ħruġ ta’ dokument ta’ reġistrazzjoni sostituttiv. 6. Ħti ġiet mediċi. Emendat: A.L.137 tal-2007. Min jipprepara l-ikel għandu jagħmel kull eżami mediku jew kura li tista’ tkun meħtieġa mill-Kummissjoni għas-Sigurtà fl-Ikel.